CELEX: 62010TN0295
Language: et
Date: 2010-07-07 00:00:00
Title: Kohtuasi T-295/10: 7. juulil 2010 esitatud hagi — Camara versus nõukogu

28.8.2010   
            
            
               ET
            
            
               Euroopa Liidu Teataja
            
            
               C 234/51
            
         7. juulil 2010 esitatud hagi — Camara versus nõukogu
   (Kohtuasi T-295/10)
   ()
   2010/C 234/91
   Kohtumenetluse keel: prantsuse
   
      Pooled
   
   
      Hageja: Kerfalla Person Camara (esindaja: advokaat J.-C. Tchikaya)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 22. detsembri 2009. aasta määrus (EL) nr 1284/2009, millega kehtestatakse teatavad piiravad meetmed Guinea Vabariigi suhtes, osas, milles see määrus puudutab hagejat;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hageja palub tühistada nõukogu 22. detsembri 2009. aasta määrus (EL) nr 1284/2009, millega kehtestatakse teatavad piiravad meetmed Guinea Vabariigi suhtes (1), osas, milles hageja on kantud nende füüsiliste või juriidiliste isikute, üksuste või asutuste nimekirja, kelle rahalised vahendid ja majandusressursid külmutatakse vastavalt nimetatud määruse artiklile 6.
   Hageja esitab oma hagi põhjenduseks kolm väidet, mille kohaselt:
   
               —
            
            
               on tehtud ilmne hindamisviga, mis seisneb hageja kandmises nende füüsiliste ja juriidiliste isikute ja üksuste või asutuste nimekirja, kelle rahalised vahendid ja majandusressursid külmutatakse;
            
         
               —
            
            
               rikutud on ELTL artikli 215 lõiget 3, kuna vaidlustatud määruses ei ole mingeid õiguslikke tagatisi, ja eeskätt puuduvad sealt menetluslikud tagatised;
            
         
               —
            
            
               rikutud on Euroopa Liidu põhiõiguste hartat, kuna vaidlustatud määrus eirab i) diskrimineerimiskeelu põhimõtet, säilitades hageja nime nende isikute nimekirjas, keda karistatakse nende sotsiaalse päritolu tõttu; ii) kaitseõigust, sest ei ole ette nähtud menetlust hageja teavitamiseks etteheidetavatest asjaoludest; iii) õigust tõhusale kohtulikule kaitsele, kuna nõukogu ei teavitanud hagejat tema õiguskaitsevahenditest; iv) hageja omandiõigust.
            
         
      (1)  ELT L 346, lk 26.